د حکومت او حزب اختلاف ډلو "غیر آئېني غوښتنو" ته سخت ځواب 
د اختلاف مشرانو مشترکه دریز په داسې مهال رامنځته شوی چې اسلام آباد کې د منهاج القران ډلې طاهرالقادري په مشرۍ کې په زرگونو خلکو د پاکستان پیپلز پارټۍ حکومت د خاتمې په حق کې ناسته په دریمه ورځ هم جاري وه. طاهرالقادري غوښتنه کوي چې حکومت دې خپله ناکامي قبوله کړې او د واک نه دې لاس په سر شي
د پاکستان حکومت او د حکومت مخالفو ډلو مشرانو ویلي هیواد کې د واک اختیار ترلاسه کولو د پاره د قانوني او جمهوري طریقې پرته د بلې هرې لارې مزاحمت به کولی شي. دغه دریز په داسې مهال رامنځته شوی چې سرښاراسلام آباد کې د حکومت لرې کولو د پاره د منهاج القران ډلې پلویانو ناسته په دریمه ورځ هم جاري وه. لاهور کې د حکومت مخالف ډلو د مشرانو د یوې غونډې ورستو خبري کانفرنس ته په شریکه وینا کې، د پاکستان مسلیم لیگ نون مشر او پخواني وزیراعظم نواز شریف وویل حکومت دي د راتلونکو انتخاباتو اعلان زر تر زره ووکړي. نواز شریف وویل د اختلاف گوندونه، د پاکستان سول سوسائټي او میډیا د پاکستان په انتخابي کمیشن یا الیکشن کمیشن اف پاکستان مکمل اعتماد کوي. هغه زیاته کړه د اختلاف گونډونه به هیواد کې د آئین او قانون پرته د حکومت ترلاسه کولو د پاره د نورو ټولو طریقو مزاحمت کوي. د نواز شریف ترسنگ خبري کانفرنس کې د جماعت اسلامي مشر سید منور حسن، د پښتونخوا ملي عوامي پارټۍ مشر محمود خان اڅکزۍ، د قامي وطن پارټۍ مشر او د داخله پخوانی وزیر افتاب احمد خان شیرپاؤ، د جمیعت علما اسلام مشر فضل الرحمان سره سره د نورو یو شمیر ډلو مشران هم موجود وو د اختلاف مشرانو مشترکه دریز په داسې مهال رامنځته شوی چې اسلام آباد کې د منهاج القران ډلې طاهرالقادري په مشرۍ کې په زرگونو خلکو د پاکستان پیپلز پارټۍ حکومت د خاتمې په حق کې ناسته په دریمه ورځ هم جاري وه. طاهرالقادري غوښتنه کوي چې حکومت دې خپله ناکامي قبوله کړې او د واک نه دې لاس په سر شي. لاهور کې د نواز شریف سره خبري کانفرنس ته وینا کې د پښتونخوا ملي عوامي پارټۍ مشر محمود خان اچکزۍ وویل هیواد کې د غیر جمهوري او غیر ائیني بدلون خطره رامنځته شوې ده خو هغه خبرداری ووکړو چې د ٢٠١٣ کال پاکستان کې اوس حالات بدل شوې دي او که چرې د کوم غیر قانوني گام اخستلو کوشش ووکړی شو نو مزاحمت به يي کولی شي. محمود خان اڅکزۍ وویل که چرې څه غیر قانوني قام واخستلی شو نو د پاکستان فیډریشن به پرځائې پاتې نشي. محمود خان اڅکزۍ وویل د ائین دفاع به کوي او که چرې ضرورت وو نو د پاکستان هر ښار نه به لکه د مصر تحریر چارسو جورړ کړی شي چرته چې د مصر پخواني صدر حسني مبارک خلاف د مظاهرو لړۍ شورو شوې وه. د جمیعت علما اسلام مشر فضل الرحمان هم د آئین د فاع ژمنه ووکړه. هغه د طاهرالقادري په سختو ټکو کې مخالفت او غندنه ووکړه او وې ویل چې طاهر القادري هیواد کې د سیاسي بدلون د پاره غیر آئني لار غوره کړې ده. په دې موقع خپله وینا کې د جماعت اسلامي مشر سید منور حسن وویل د راتلونکو انتخباتو د ځنډولو د هر کوشش مزاحمت به کولی شي.